《送吴彦先扶其兄非熊旅榇还新安 其二》
明代·李之世

严程无日夜，幽赏每多违。鸿雁雨中断，交游岭外稀。

乡心容易折，客计转怜非。生死虽殊路，云山一处归。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。